राष्ट्रिय चेसमा रुपेशको अग्रता
दोस्रो नेपालभाषा मंकाःखल राष्ट्रिय र्‍यापिड रेटिङ प्रतियोगिताको पहिलो दिन नेपाल च्याम्पियन रौतहटका रुपेश जैसवालसहित पाँच खेलाडीले चार खेल जितेर शीर्ष स्थान बनाउनुभएको छ । उहाँले शैलेश श्रेष्ठ, अशोक मोहन श्रेष्ठ, जनार्दन श्रेष्ठ र सुरज महर्जनलाई हराएर चार अङ्क बनाउनुभयो ।
गोरखापत्र समाचारदाताकाठमाडौँ, कात्तिक २० गते । दोस्रो नेपालभाषा मंकाःखल राष्ट्रिय र्‍यापिड रेटिङ प्रतियोगिताको पहिलो दिन नेपाल च्याम्पियन रौतहटका रुपेश जैसवालसहित पाँच खेलाडीले चार खेल जितेर शीर्ष स्थान बनाउनुभएको छ । उहाँले शैलेश श्रेष्ठ, अशोक मोहन श्रेष्ठ, जनार्दन श्रेष्ठ र सुरज महर्जनलाई हराएर चार अङ्क बनाउनुभयो ।देशभरका २५ जिल्लाका शीर्ष खेलाडीले सहभागिता जनाएको प्रतियोगितामा दोलखाका आशिष् फूँयाल, विकेश राजकर्णिकार, काठमाडौँका पुरुषोत्तम सिलवाल र धिरेन राई पनि चारै खेल जितेर संयुक्त अग्रस्थानमा रहन सफल हुनुभयो ।राजन पूरी ३.५ अङ्क बनाएर दोस्रो स्थानमा रहनु भएको छ । सजिन महर्जन, सानुराज बज्राचार्य, सुरोज महर्जन, मनोज कुमार श्रेष्ठ, सुदिप तामाङ, विजय महर्जन, राजु महर्जन, शैलेन्द्रकुमार न्यौपाने, कमल श्रेष्ठ, जनार्दन श्रेष्ठ समान तीन अङ्कमा रहनुभएको छ ।महिलातर्फ नुवाकोटकी वर्तमान महिला नेपाल च्याम्पियन डब्लुएफएम सुजना लोहनी र श्रीलङ्काली खेलाडी डब्लुआइएम सचिन रनासिंघेले तीन–तीन अङ्क प्राप्त गरी संयुक्त प्रथम स्थानमा रहन सफल हुनुभएको छ । शान्ति धिमाल २.५ अङ्कसहित दोस्रो र पूर्व नेपाल च्याम्पियन सिन्दिरा जोशी दुई अङ्कका साथ तेस्रो स्थानमा हुनुहुन्छ ।यसअघि प्रतियोगिताको उद्घाटन गर्दै नेपाल लोकतान्त्रिक खेलकुद सङ्घका केन्द्रीय अध्यक्ष देवेन्द्रकुमार शेरचनले राष्ट्रको चेस खेललाई राष्ट्रिय खेलकुद परिषद्मार्फत विश्व खेल जगतमा मौका प्रदान गरिनुपर्ने कुरामा जोड दिनुभएको थियो । मंकाः खल:, यलका अध्यक्ष हेराकाजि महर्जनले यस राष्ट्रिय प्रतियोगिता हरेक वर्ष हुने क्यालेन्डरमा समावेश गरिदिन अनुरोध गर्नुभयो ।